Niels Treschow

Niels Treschow () var ein norsk politikar og filosof som deltok ved stormannsmøtet på Eidsvoll.

Han vart privat dimittert til Universitetet i København i 1766 og fekk magistergraden i filosofi i 1774, etter å ha orientert seg i fleire naturvitskaplege og humanistiske disiplinar. Treschow var konrektor (viserektor) ved Throndhjems lærde Skole 1774–1780, rektor i Helsingør 1780–1789 og ved Christianias Latinskole 1789–1803. I 1803 vart han professor og arbeidde som filosofiprofessor i København. I 1813 vart han filosofiprofessor ved Universitetet i Christiania.

Treschow deltok ved stormannsmøtet på Eidsvoll 16. februar 1814. Han var medlem av den midlertidige komiteen som leia kyrkje- og undervisningsvesenet våren 1814, og møtte på det det overordna storting hausten 1814. Same år blei han utnemnd til statsråd og han leia Kyrkjedepartementet i fire periodar 1814–1816, 1817–1819, 1820–1822 og 1823–1825. Han var òg statsråd ved Statsrådsavdelinga i Stockholm.

 Utmerkingar 
Treschow var medlem av Det Kongelige Norske Videnskabers Selskab, av Kungliga Vetenskapsakademien og Det Kongelige Danske Videnskabernes Selskab. Han fekk kommandørkors av Nordstjerneordenen, riddarkors av Dannebrogordenen, var riddar av Karl XIIIs orden og innehavar av medaljen for borgardåd.

 Kjelder 

«Niels Treschow» på SNL.no.

Kategori:Stormannsmøtet på Eidsvoll
Kategori:Stortingsrepresentantar 1814
Kategori:Stortingsrepresentantar for Oslo
Kategori:Norske statsrådar 1814-1884
Kategori:Medlemmar av Statsrådavdelinga i Stockholm
Kategori:Norske filosofiprofessorar
Kategori:Norske frimurarar
Kategori:Professorar ved Universitetet i Oslo
Kategori:Nordstjerneordenen
Kategori:Dannebrogordenen
Kategori:Medaljen for borgardåd
Kategori:Karl XIIIs orden
Kategori:Medlemmar av Det Kongelige Norske Videnskabers Selskab
Kategori:Medlemmar av Det kongelege svenske vitskapsakademiet
Kategori:Medlemmar av Det kongelege danske vitskapsakademiet
Kategori:Folk frå Drammen